En mand, der udgiver sig for at hedder Jens Rasmussen, har gennem den seneste tid ringet rundt til forskellige private dagplejere i Nordjylland. Han lyder retarderet og er høflig at tale med, men dagplejerne finder alligevel opkaldene ubehagelige. Han fortæller, at han samler på dyremotiver, og at han er interesseret i deres bleer, helst af mærket Pampers. Men han er kun interesseret i de brugte bleer. Tre eller flere af dagplejemødrene har meldt manden til politiet. TV2/Nord har talt med en privat dagplejer fra Vesthimmerland, som fortæller, at hun selv talte med manden lørdag og fortalte ham, at han var blevet politianmeldt - alligevel har han forsat rundringningen og har ringet til en anden dagplejer igen i dag. Dagplejerne forsøger i øjeblikket at få hjælp fra politiet til at stoppe de ubehagelige opkald.

Opsummering:
En gruppe private nordjyske dagplejere har gennem et stykke tid modtaget ubehagelige opkald fra en mandsperson, der vil have deres brugte bleer.